CELEX: 62015TB0382
Language: el
Date: 2016-09-26 00:00:00
Title: Υπόθεση T-382/15: Διάταξη του Γενικού Δικαστηρίου της 26ης Σεπτεμβρίου 2016 — Greenpeace Energy κ.λπ. κατά Επιτροπής [Προσφυγή ακυρώσεως — Κρατικές ενισχύσεις — Πυρηνική ενέργεια — Ενίσχυση υπέρ του πυρηνικού σταθμού ηλεκτροπαραγωγής Hinkley Point C — Συμβόλαιο επί της διαφοράς (CFD), συμφωνία με τον Υπουργό (Secretary of State Agreement) και εγγύηση δανείου — Απόφαση που κηρύσσει την ενίσχυση συμβατή με την εσωτερική αγορά — Δεν θίγεται ουσιωδώς η ανταγωνιστική θέση — Πράξη που δεν αφορά ατομικά τον προσφεύγοντα — Απαράδεκτο]

14.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 419/46
            
         Διάταξη του Γενικού Δικαστηρίου της 26ης Σεπτεμβρίου 2016 — Greenpeace Energy κ.λπ. κατά Επιτροπής
   (Υπόθεση T-382/15) (1)
   
   ([Προσφυγή ακυρώσεως - Κρατικές ενισχύσεις - Πυρηνική ενέργεια - Ενίσχυση υπέρ του πυρηνικού σταθμού ηλεκτροπαραγωγής Hinkley Point C - Συμβόλαιο επί της διαφοράς (CFD), συμφωνία με τον Υπουργό (Secretary of State Agreement) και εγγύηση δανείου - Απόφαση που κηρύσσει την ενίσχυση συμβατή με την εσωτερική αγορά - Δεν θίγεται ουσιωδώς η ανταγωνιστική θέση - Πράξη που δεν αφορά ατομικά τον προσφεύγοντα - Απαράδεκτο])
   (2016/C 419/61)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσες: Greenpeace Energy eG (Αμβούργο, Γερμανία) και οι λοιπές 9 προσφεύγουσες τα ονόματα των οποίων παρατίθενται στο παράρτημα της διατάξεως (εκπρόσωποι: D. Fouquet και J. Nysten, δικηγόροι)
   
      Καθής: Ευρωπαϊκή Επιτροπή (εκπρόσωποι: É. Gippini Fournier, T. Maxian Rusche και P. Němečková)
   
      Αντικείμενο
   
   Αίτημα βάσει του άρθρου 263 ΣΛΕΕ περί ακυρώσεως της αποφάσεως (ΕΕ) 2015/658, της 8ης Οκτωβρίου 2014, σχετικά με το μέτρο ενίσχυσης SA.34947 (2013/C) (πρώην 2013/N) που προτίθεται να εφαρμόσει το Ηνωμένο Βασίλειο με σκοπό τη στήριξη του πυρηνικού σταθμού ηλεκτροπαραγωγής Hinkley Point C (ΕΕ 2015, L 109, σ. 44).
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Παρέλκει η έκδοση αποφάσεως επί των αιτήσεων παρεμβάσεως της NNB Generation Company Limited, της Σλοβακικής Δημοκρατίας, της Ουγγαρίας, του Ηνωμένου Βασιλείου της Μεγάλης Βρετανίας και της Βόρειας Ιρλανδίας, της Γαλλικής Δημοκρατίας, της Τσεχικής Δημοκρατίας και της Δημοκρατίας της Πολωνίας.
            
         
               3)
            
            
               Η Greenpeace Energy eG και οι λοιπές προσφεύγουσες τα ονόματα των οποίων παρατίθενται στο παράρτημα φέρουν τα δικαστικά έξοδά τους καθώς και τα έξοδα στα οποία υποβλήθηκε η Ευρωπαϊκή Επιτροπή πλην εκείνων που αφορούν τις αιτήσεις παρεμβάσεως.
            
         
               4)
            
            
               Η Greenpeace Energy και οι λοιπές προσφεύγουσες τα ονόματα των οποίων παρατίθενται στο παράρτημα, η Επιτροπή, η NNB Generation Company Limited, η Σλοβακική Δημοκρατία, η Ουγγαρία, το Ηνωμένο Βασίλειο της Μεγάλης Βρετανίας και της Βόρειας Ιρλανδίας, η Γαλλική Δημοκρατία, η Τσεχική Δημοκρατία και η Δημοκρατία της Πολωνίας φέρουν έκαστος τα σχετικά με τις αιτήσεις παρεμβάσεως δικαστικά έξοδά τους.
            
         
      (1)  EE C 337 της 12.10.2015.